CELEX: 22012D0002
Language: mt
Date: 2012-02-10 00:00:00
Title: Deċiżjoni tal-Kumitat Konġunt taż-ŻEE Nru 2/2012 tal- 10 ta’ Frar 2012 li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE

21.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 161/3
               
            DEĊIŻJONI TAL-KUMITAT KONĠUNT TAŻ-ŻEE
      Nru 2/2012
      tal-10 ta’ Frar 2012
      li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness I ta’ mal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 124/2011 tat-2 ta’ Diċembru 2011 (1).
               
            
                  (2)
               
               
                  Ir-Regolament ta’ Implimentazzjoni tal-Kummisjoni (UE) Nru 648/2011 tal-4 ta’ Lulju 2011 li jemenda r-Regolament (KE) Nru 1266/2007 fir-rigward tal-perjodu tal-applikazzjoni tal-miżuri tranżitorji li jikkonċernaw il-kundizzjonijiet għall-eżenzjoni ta’ ċerti annimali mill-projbizzjoni fuq il-ħruġ stipulata fid-Direttiva tal-Kunsill 2000/75/KE (2) għandu jkun inkorporat fil-Ftehim.
               
            
                  (3)
               
               
                  Id-Deċiżjoni tal-Kummissjoni 2010/256/UE tat-30 ta’ April 2010 li temenda d-Deċiżjoni 92/216/KEE fir-rigward tal-pubblikazzjoni tal-lista ta’ awtoritajiet koordinaturi għal kompetizzjonijiet ekwini (3) għandha tiġi inkorporata fil-Ftehim.
               
            
                  (4)
               
               
                  Id-Deċiżjoni tal-Kummissjoni 2010/433/UE tal-5 ta’ Awwissu 2010 li temenda d-Deċiżjoni 2004/558/KE li timplimenta d-Direttiva tal-Kunsill 64/432/KEE li tirrigwarda garanziji addizzjonali għan-negozju intra-Komunitarju ta’ annimali bovini relatati mar-rinotrakeite bovina infettiva (4) għandha tiġi inkorporata fil-Ftehim.
               
            
                  (5)
               
               
                  Id-Deċiżjoni tal-Kummissjoni 2010/633/UE tat-22 ta’ Ottubru 2010 li temenda d-Deċiżjoni 93/152/KEE li tistabbilixxi l-kriterji għall-vaċċini li għandhom jintużaw kontra l-marda Newcastle fil-kuntest ta’ programmi ta’ tilqim ta’ rutina (5) għandha tiġi inkorporata fil-Ftehim.
               
            
                  (6)
               
               
                  Id-Deċiżjoni tal-Kummissjoni 2011/111/UE tat-18 ta’ Frar 2011 li tawtorizza lil Franza, skont id-Direttiva tal-Kunsill 92/66/KEE, biex tittrasporta flieles ta’ jum u għawwietaq tal-ftuħ lest biex ibid ‘il barra żona ta’ protezzjoni stabbilita minħabba tifqigħa tal-marda Newcastle fid-dipartiment ta’ Côtes d’Armor (6) għandha tiġi inkorporata fil-Ftehim.
               
            
                  (7)
               
               
                  Id-Deċiżjoni ta’ Implimentazzjoni tal-Kummissjoni 2011/378/UE tas-27 ta’ Ġunju 2011 li temenda l-Parti A tal-Anness XI mad-Direttiva tal-Kunsill 2003/85/KE fir-rigward tal-lista tal-laboratorji nazzjonali awtorizzati li jimmaniġġjaw il-vajrus ħaj tal-marda tal-ilsien u d-dwiefer (7) għandha tiġi inkorporata fil-Ftehim.
               
            
                  (8)
               
               
                  Din id-Deċiżjoni tikkonċerna l-leġiżlazzjoni rigward l-annimali ħajjin għajr il-ħut u l-annimali tal-akwakultura. Il-leġiżlazzjoni li tikkonċerna dawn il-kwistjonijiet ma tapplikax għall-Islanda, kif speċifikat fil-paragrafu 2 tal-Parti Introduttorja tal-Kapitolu I tal-Anness I ta’ mal-Ftehim. Għalhekk, din id-Deċiżjoni m’għandiex tapplika għall-Islanda.
               
            
                  (9)
               
               
                  Din id-Deċiżjoni tikkonċerna l-leġiżlazzjoni li tolqot kwistjonijiet veterinarji. Il-leġiżlazzjoni dwar kwistjonijiet veterinarji m’għandiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-Adattamenti Settorjali għall-Anness I għall-Ftehim. Din id-deċiżjoni m’għandiex tapplika għal-Liechtenstein,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I tal-Ftehim għandu jiġi emendat kif ġej:
      
                  1.
               
               
                  Dan li ġej għandu jiġu miżjud fil-punt 21 (id-Deċiżjoni tal-Kummissjoni 92/216/KEE) fil-Parti 2.2:
                  
                              “—
                           
                           
                              
                                 32010 D 0256: id-Deċiżjoni tal-Kummissjoni 2010/256/UE tat-30 ta’ April 2010 (ĠU L 112, 5.5.2010, p. 8).”
                           
                        
            
                  2.
               
               
                  L-inċiż li ġej għandu jiżdied fil-punt 1a (id-Direttiva tal-Kunsill 2003/85/KE) fil-Parti 3.1:
                  
                              “—
                           
                           
                              
                                 32011 D 0378: Id-Deċiżjoni ta’ Implimentazzjoni tal-Kummissjoni 2011/378/UE tas-27 ta’ Ġunju 2011 (ĠU L 168, 28.6.2011, p. 16).”
                           
                        
            
                  3.
               
               
                  L-inċiż li ġej għandu jiżdied fil-punt 40 (ir-Regolament tal-Kummissjoni (KE) Nru 1266/2007) fil-Parti 3.2:
                  
                              “—
                           
                           
                              
                                 32011 R 0648: Ir-Regolament ta’ Implimentazjoni tal-Kummissjoni (UE) Nru 648/2011 tal-4 ta’ Lulju 2011 (ĠU L 176, 5.7.2011, p. 18).”
                           
                        
            
                  4.
               
               
                  Taħt l-intestatura “ATTI LI L-ISTATI TAL-EFTA U L-AWTORITÀ TA’ SORVELJANZA TAL-EFTA GĦANDHOM IQISU KIF MISTĦOQQ”, il-punt li ġej għandu jiddaħħal wara l-punt 46 (id-Deċiżjoni tal-Kummissjoni 2008/838/KE) fil-Parti 3.2:
                  
                              “47.
                           
                           
                              
                                 32011 D 0111: id-Deċiżjoni tal-Kummissjoni 2011/111/UE tat-18 ta’ Frar 2011 li tawtorizza lil Franza, skont id-Direttiva tal-Kunsill 92/66/KEE, biex tittrasporta flieles ta’ jum u għawwietaq tal-ftuħ lest biex ibid ‘il barra żona ta’ protezzjoni stabbilita minħabba tifqigħa tal-marda Newcastle fid-dipartiment ta’ Côtes d’Armor (ĠU L 46, 19.2.2011, p. 44).
                              Dan l-att ma għandux japplika għall-Islanda.”
                           
                        
            
                  5.
               
               
                  Dan li ġej għandu jiżdied fil-punt 18 (id-Deċiżjoni tal-Kummissjoni 93/152/KEE) fil-Parti 4.2:
                  “, kif emendat permezz ta’:
                  
                              —
                           
                           
                              
                                 32010 D 0633: id-Deċiżjoni tal-Kummissjoni 2010/633/UE tat-22 ta’ Ottubru 2010 (ĠU L 279, 23.10.2010, p. 33).”
                           
                        
            
                  6.
               
               
                  L-inċiż li ġej għandu jiżdied fil-punt 80 (id-Deċiżjoni tal-Kummissjoni 2004/558/KE) fil-Parti 4.2:
                  
                              “—
                           
                           
                              
                                 32010 D 0433: id-Deċiżjoni tal-Kummissjoni 2010/433/UE tal-5 ta’ Awwissu 2010 (ĠU L 205, 6.8.2010, p. 7).”
                           
                        
            Artikolu 2
      It-testi tad-Regolament ta’ Implimentazzjoni (UE) Nru 648/2011 u d-Deċiżjonijiet 2010/256/UE, 2010/433/UE, 2010/633/UE, 2011/111/UE u Deċiżjoni ta’ Implimentazzjoni 2011/378/UE fl-ilsien Norveġiż, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-11 ta’ Frar 2012, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
      
         Magħmul fi Brussell, l-10 ta’ Frar 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 76, 15.3.2012, p. 3.
      
         (2)  ĠU L 176, 5.7.2011, p. 18.
      
         (3)  ĠU L 112, 5.5.2010, p. 8.
      
         (4)  ĠU L 205, 6.8.2010, p. 7.
      
         (5)  ĠU L 279, 23.10.2010, p. 33.
      
         (6)  ĠU L 46, 19.2.2011, p. 44.
      
         (7)  ĠU L 168, 28.6.2011, p. 16.
      
         (*)  Ma huma indikati l-ebda rekwiżiti kostituzzjonali.